Diari Oficial de la Generalitat Valenciana


Sumari del DOGV 8519, del 01-04-2019 (2019/2770)

RESOLUCIÓ de 27 de febrer de 2019, del conseller d'Economia Sostenible, Sectors Productius, Comerç i Treball, per la qual es minora el crèdit de la convocatòria anticipada de les ajudes destinades a la promoció de l'economia sostenible a la Comunitat Valenciana per a l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2770


Data del document
:   27-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 27 de febrer de 2019, del conseller d'Economia Sostenible, Sectors Productius, Comerç i Treball, per la qual es minora el crèdit de la convocatòria anticipada de les ajudes destinades a la promoció de l'economia sostenible a la Comunitat Valenciana per a l'exercici 2019. [2019/2770]  
En el DOGV núm. 8451, de 26.12.2018 es va publicar la Resolució de 18 de desembre de 2018, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada per a l'exercici 2019 de les ajudes destinades a la promoció de l'economia sostenible a la Comunitat Valenciana, per un import de quatre-cents quaranta mil euros (440.000,00 ?).  
De conformitat amb el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en la resolució de convocatòria anteriorment citada es va incorporar la previsió que la convocatòria es realitza per una quantia total màxima estimada i que la concessió estarà condicionada a l'existència, en els pressupostos de l'exercici econòmic següent, de crèdit adequat i suficient. I estableix, així mateix, l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de pagament, que tots els actes dictats en els expedients de despesa anticipada regulats per aquesta s'entendran condicionats al fet que, en dictar resolució definitiva de la concessió de la subvenció, subsistisquen les mateixes circumstàncies, de fet i de dret, existents en el moment en què es van produir aquells actes.  
Així mateix, es preveu en l'article 56 del citat reglament, la facultat, reservada a l'òrgan gestor, d'aplicar a la convocatòria tramitada anticipadament, i sense necessitat d'una nova convocatòria, la quantitat aprovada en la llei de pressupostos.  
La Llei 28/2018, de 28 de desembre, de pressupostos de la Generalitat per a l'exercici 2019, assigna a la Direcció General d'Economia, Emprenedoria i Cooperativisme, dins del programa pressupostari 615.10 €Planificació i previsió econòmica- la previsió d'una línia de subvenció, dins del capítol IV, denominada ?Promoció de l'economia sostenible?, a la qual s'assigna el codi S8083000, amb un import de 324.000 euros, dotada íntegrament amb una aportació no condicionada de fons propis de la Generalitat per aquest import.  
Vista la menor disponibilitat existent a causa de l'aprovació de les esmenes número 1373 i 1374 en la Llei 28/2018, de 28 de desembre, de pressupostos de la Generalitat per a l'exercici 2019.  
I atés el que s'estableix en l'article 56 del Reglament de la llei 38/2003, de 17 de novembre, general de subvencions, aprovat per Reial decret 887/2006, de 21 de juliol.  
En compliment del que estableixen els articles 9 i 17 de la Llei 38/2003, general de subvencions, i en ús de les facultats que confereixen a la persona titular de la conselleria competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat; el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'Ordre 2/2017, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció de l'economia sostenible, resolc:  
  
  
Primer. Minoració de crèdit  
Efectuar per a l'any 2019 una disminució de l'import global destinat al finançament de les ajudes destinades a la promoció de l'economia sostenible a la Comunitat Valenciana aprovades per Resolució de 18 de desembre de 2018, del conseller d'Economia Sostenible, Sectors Productius, Comerç i Treball, a càrrec de fons propis no condicionats, sense necessitat de nova convocatòria i sense que, per tant, implique l'obertura de termini per a presentar noves sol·licituds ni inici de nou còmput de termini per a resoldre, ni modificació de termini de justificació.  
  
La Llei 28/2018, de 28 de desembre, de pressupostos de la Generalitat per a l'exercici 2019, va assignar a la Direcció General d'Economia, Emprenedoria i Cooperativisme, dins del programa pressupostari 615.10 €Planificació i previsió econòmica- una línia de subvenció, dins del capítol IV, denominada ?Promoció de l'economia sostenible?, amb el codi S8083000, amb un import de 324.000 euros, dotada íntegrament amb una aportació no condicionada de fons propis de la Generalitat per aquest import.  
Al mateix temps, modificar el punt segon de la Resolució de 18 de desembre de 2018, del conseller d'Economia Sostenible, Sectors Productius, Comerç i Treball que quedarà redactat com segueix:  
  
a) Per a les ajudes a activitats de formació, foment i difusió de la cultura i pràctiques de l'empresa social i de l'economia del bé comú realitzades per associacions, fundacions i altres entitats i organitzacions sense ànim de lucre que tinguen entre les seues finalitats la promoció i foment dels principis vinculats a l'empresa social i/o de l'economia del bé comú, es destinarà un import global màxim de 220.000 euros.  
  
b) Per a les ajudes dirigides a finançar les despeses derivades d'actuacions que estiguen realitzant les pimes per a la implantació de la cultura i pràctica de l'empresa social i de l'economia del bé comú es destinarà un import global màxim de 64.000 euros.  
c) Per a les ajudes dirigides a les activitats d'investigació i/o formació especialitzada en matèries vinculades a l'economia sostenible, l'empresa social o l'economia del bé comú, dutes a terme per centres, instituts i ens universitaris especialitzats, es destinarà un import global màxim de 40.000 euros.  
  
Segon. Publicació  
Ordenar la publicació d'aquesta resolució en el Diari Oficial de la Generalitat Valenciana.  
  
Tercer  
Contra aquesta resolució, que esgota la via administrativa, podrà interposar-se recurs de reposició davant el conseller d'Economia Sostenible, Sectors Productius, Comerç i Treball, en el termini d'un mes, comptador des de l'endemà del dia en què tinga lloc la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos, comptadors des de l'endemà de la seua publicació, davant la sala contenciosa administrativa del Tribunal Superior de Justícia de la Comunitat Valenciana, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la legislació vigent.  
  
València, 27 de febrer de 2019.- El conseller d'Economia Sostenible, Sectors Productius, Comerç i Treball: Rafael Climent Gonzálvez.